text: Hyllested er sikker
  18 juni 2015 kl. 20.16
  Henning Hyllested fra Esbjerg beholder sin plads i Folketinget, idet Enhedslisten bevarer sit ene mandat i Sydjyllands Storkreds
  Enhedslisten går meget frem i Sydjyllands Storkreds. Prognoserne fortæller, at partiet går 30 procent frem siden sidste valg. Efter at 90 pct. af stemmerne er talt op, har Enhedslisten fået ca. 21.000 stemmer mod ca. 16.000 ved sidste valg i 2011. Det svarer til en fremgang på 1,2 pct af stemmerne i storkredsen - fra 3,8 til 5,1 pct.
  Det betyder, at den esbjergensiske folketingsmand sikrer sig endnu en periode på Christiansborg. Men det er ikke udelukkende positivt, mener han.
  - Selvom vi står til en pæn lille fremgang, så bliver det jo svært at omsætte mandaterne til ret meget, hvis Løkke bliver statsminister, siger Henning Hyllested til TV SYD.
  På landsplan står Enhedslisten til at gå frem med to mandater fra 12 til 14 i Folketinget.
  Se Henning Hyllested vurdere rød bloks muligheder et par timer efter valgstedernes lukning. (Varighed: 0:34 min)
  